|  |  |  |
| --- | --- | --- |
|  |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ****AK. ΕΤΩΝ 2024-2025, 2025-2026 και 2026-2027** |
| **ΤΜΗΜΑ ΦΙΛΟΣΟΦΙΑΣ** |
| **Υπεύθυνη Πρακτικής Άσκησης:** | **Αντιγόνη Αλεξάνδρα Ντόκα** |
| **Email:** | *antigonidoka@upatras.gr* |  |
|  |  | **17 Φεβρουαρίου 2025** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2024-2025**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2024-2025, 2025-2026 & 2026-2027» με κωδικό MIS 6020851, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού **50 (πενήντα)** τεταρτοετείς φοιτήτριες/ές, οι οποίοι βρίσκονται στα στ’ (Πρόγραμμα P) ή η’ (Πρόγραμμα P1) εξάμηνα, θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης.

Η υποχρεωτική διάρκεια της Πρακτικής Άσκησης ορίζεται σε **δύο (2) μήνες** στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | Απρίλιος 2025 |
| **Ημερομηνία λήξης περιόδου Πρακτικής Άσκησης:** | Μαίος 2025 |

Προβλέπεται μηνιαία αμοιβή 350€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **17/02/2025 έως 27/02/2025 και ώρα 11:59 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Φιλοσοφίας αποτελείται από τους κάτωθι:

1. Αντιγόνη Αλεξάνδρα Ντόκα, ΕΔΙΠ(Υπεύθυνη Πρακτικής Άσκησης) (Πρόεδρος)
2. Κοσμάς Ρασπίτσος , ΕΔΙΠ (Γραμματέας)
3. Χάρης Ταμπάκης, ΕΔΙΠ - Μέλος (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **17-02-2025** | Δημοσιοποίηση ανακοίνωσης |
| **27-02-2025, ώρα 11:59 π.μ.** | Λήξη προθεσμίας υποβολής αίτησης συμμετοχής |
| Απρίλιος 2025 | Έναρξη Περιόδου Προγράμματος Πρακτικής Άσκησης |
| Μάιος 2025 | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος (philosophy@upatras.gr) :

**1. Αίτηση Συμμετοχής Φοιτητή** στην Πρακτική Άσκηση (επισυνάπτεται παρακάτω)

**ΚΡΙΤΗΡΙΑ ΕΠΙΛΟΓΗΣ**

Τα κριτήρια επιλογής είναι:

1.Αριθμός μαθημάτων που έχει εξεταστεί επιτυχώς ο φοιτητής με την ολοκλήρωση της επαναληπτικής περιόδου του Σεπτεμβρίου (Α)
2.Συνολικός Αριθμός μαθημάτων για τη λήψη Πτυχίου (Β)
3.Μέσος όρος Βαθμολογίας των μαθημάτων που έχει εξεταστεί επιτυχώς (Γ)
4.Μέγιστος Μέσος όρος Βαθμολογίας που μπορεί να επιτευχθεί (Δ)
Με την υλοποίηση του αλγόριθμου:

(Α\*100/Β)\*0.5+(Γ\*100/Δ)\*0.5

 αποδίδεται σε κάθε φοιτητή ένας αριθμός στην κλίμακα 0-100 που αντιπροσωπεύει και την τελική του κατάταξη μεταξύ των συναδέλφων του.

Σε περίπτωση ισοβαθμίας υπερισχύει αυτός που εμφανίζει μεγαλύτερο αριθμό Γ, σε περίπτωση εκ νέου ισοβαθμίας υπερισχύει αυτός που εμφανίζει μεγαλύτερο αριθμό Α και σε εκ νέου ισοβαθμία γίνεται κλήρωση ενώπιον της Τριμελούς Επιτροπής Πρακτικής Άσκησης παρουσία των ισοβαθμησάντων.

Διευκολύνσεις φοιτητών με αναπηρία και ειδικές εκπαιδευτικές ανάγκες.

Για τις περιπτώσεις εκδήλωσης ενδιαφέροντος για συμμετοχή στην Πρακτική Άσκηση φοιτητών/τριών με αναπηρία (ΑμεΑ) ή/και ειδικές εκπαιδευτικές ανάγκες, οι αιτήσεις θα αξιολογούνται με τα κριτήρια αξιολόγησης που θα ισχύουν για όλους τους ενδιαφερόμενους. Εντούτοις, εάν υπάρχουν φοιτητές/τριες με αναπηρία που πληρούν τα κριτήρια επιλογής, αλλά βρίσκονται στις πρώτες θέσεις των επιλαχόντων φοιτητών/τριών, η αίτησή τους θα γίνεται προσπάθεια να ικανοποιείται κατ' εξαίρεση με ταυτόχρονη ισάριθμη αύξηση των προσφερόμενων θέσεων Πρακτικής Άσκησης. Ταυτόχρονα, η Επιτροπή Πρακτικής Άσκησης, σε συνεργασία με το Γραφείο Πρακτικής Άσκησης, θα φροντίσουν για την εξεύρεση Φορέα Υποδοχής που να μπορεί να ασκήσει φοιτητή/τρια με αναπηρία.

**ΕΝΣΤΑΣΕΙΣ**

Μετά την ανακοίνωση των προσωρινών αποτελεσμάτων στον ιστότοπο του Γραφείου Πρακτικής Άσκησης του Παν. Πατρών και στην ιστοσελίδα του Τμήματος, οι φοιτητές έχουν δικαίωμα ένστασης. Οι ενστάσεις υποβάλλονται μέσα σε διάστημα 5 ημερών από την επομένη της ημερομηνίας ανάρτησης των προσωρινών αποτελεσμάτων, ηλεκτρονικά στη Γραμματεία του Τμήματος (philosophy@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα προκήρυξη θα αναρτηθεί:**

* στην ιστοσελίδα του Γραφείου Πρακτικής Άσκησης: <http://praktiki.upatras.gr/>
* στην ιστοσελίδα του Τμήματος: philosophy@upatras.gr
* και θα τοιχοκολληθεί στη Γραμματεία του Τμήματος

**H Υπεύθυνη της Πρακτικής Άσκησης**του Τμήματος Αντιγόνη Αλεξάνδρα Ντόκα

ΕΔΙΠ

|  |  |  |
| --- | --- | --- |
| Εικόνα που περιέχει κείμενο, γραμματοσειρά, λογότυπο, έμβλημα  Περιγραφή που δημιουργήθηκε αυτόματα |  |  |

**ΑΙΤΗΣΗ ΣΥΜΜΕΤΟΧΗΣ**

**ΣΤΟ ΠΡΟΓΡΑΜΜΑ «ΠΡΑΚΤΙΚΗ AΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ**

**AK. ΕΤΩΝ 2024-2025, 2025-2026 & 2026-2027»**

**ΑΚΑΔΗΜΑΪΚΟ ΕΤΟΣ 2024-2025**

**ΤΜΗΜΑΤΟΣ: ΦΙΛΟΣΟΦΙΑΣ**

|  |  |
| --- | --- |
| **Ονοματεπώνυμο:** |  |
| **Αριθμός Μητρώου:**  |  | **Έτος 1ης εγγραφής:** |  |
| **Στοιχεία επικοινωνίας:** | **Διεύθυνση στην πόλη σπουδών:****Τηλέφωνο *(κινητό)*:** | **Εξάμηνο φοίτησης:**  |  |
| **Στοιχεία μόνιμης κατοικίας:** | **Διεύθυνση:****Τηλέφωνο:** | **Μέσος Όρος Βαθμολογίας:** |  |
| **Email:** |  | **Αριθμός μαθημάτων για τη λήψη πτυχίου:** |  |
| * **Αιτούμαι συμμετοχής στο πρόγραμμα *«Πρακτική Άσκηση Πανεπιστημίου Πατρών ακ. ετών 2024-2025, 2025-2026 & 2026-2027» με κωδικό MIS 6020851, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027).***
* **Γνωρίζω ότι η τελική επιλογή μου για συμμετοχή στο πρόγραμμα είναι συνάρτηση του αριθμού των αιτούντων και της εν γένει επίδοσής μου στις προπτυχιακές σπουδές.**
* **Δηλώνω υπεύθυνα ότι δεσμεύομαι να τηρήσω τους κανονισμούς και το πλαίσιο υλοποίησης που διέπουν τo πρόγραμμα.**

**…./…./20….****Ο/Η Αιτών/ούσα** ***(Υπογραφή φοιτητή/τριας)*** |